Skappels gate (Hamar)

Skappels gate  (1A-15) er en gate gjennom Hamar kommune, Innlandet.  Gata går fra Stortorget til Storhamargata ved Hamar bryggeri, og er oppkalt etter Even Pedersen Skappel (1815-1875), som var Hamars første registrerte handelsborger ved byens grunnleggelse i 1849. 

Ifølge kartet fra 1902 hadde Skappels gate ennå ikke fått sitt nåværende navn. Den nederste delen het Bakkegaden, mens den øverste delen inngikk i Lille Strandgade. I folketellinga for 1900 er imidlertid Skappels Gade brukt som adresse.

Apoteker Isak Hall og familien var bosatt i Skappels gate i 1900. Forfatteren Rolf Jacobsen bodde i Abelsethgården i Skappels gate 2, som er en av de eldste bygningene i Hamar sentrum.

Se også 
 Skappels gate 2

Referanser

Eksterne lenker 
 Gater og veger i Hamar på lokalhistoriewiki.no

Veier i Hamar